বাণিজ্য সম্মেলন থেকে বাংলার জন্য বড় ঘোষণা মুকেশ আম্বানির

কলকাতা: মুখ্যমন্ত্রী মমতা বন্দ্যোপাধ্যায়ের নেতৃত্বে আজ থেকে কলকাতায় শুরু হল অষ্টম বিশ্ব বাংলা বাণিজ্য সম্মেলন। উপস্থিত ছিলেন ৪০ দেশের ২০০র বেশি প্রতিনিধি। দুদিন ব্যাপী চলবে এই বাণিজ্য সম্মেলন।  আর সেখানেই উপস্থিত ছিলেন শিল্পপতি মুকেশ আম্বানি। বাণিজ্য সম্মেলন থেকে তিনি প্রতিশ্রুতি দিলেন বাংলার জন্য বিনিয়োগের পরিমাণ করা হবে দ্বিগুন। পাশাপাশি তিনি জানান, আগামিদিনে তাঁর কোম্পানি রিলায়েন্স বাংলায় ৫০,০০০ কোটি টাকা বিনিয়োগ করতে চলেছে। আর যার জেরে বাংলা যে নতুন করে উপকৃত হতে চলেছে তা বলার অপেক্ষা রাখেনা।

আরও পড়ুন: হেঁশেল নিয়ে শাশুড়ি-বউমার দ্বন্দ্ব কলকাতা হাইকোর্টে!

উল্লেখ্য, আজ বিশ্ব বাংলা বাণিজ্য সম্মেলনে মুকেশ অম্বানি নিজের বক্তব্যের শুরুতেই মুখ্যমন্ত্রী মমতা বন্দোপাধ্যায়-সহ বঙ্গের মানুষদের ভূয়সী প্রশংসা করেন। তাঁর মুখে শোনা যায় মা কালী থেকে শুরু করে রবীন্দ্র-নজরুল, সুভাষচন্দ্র, হেমন্ত, সত্যজিৎ রায়ের প্রসঙ্গ। তিনি বলেন, ‘ বাংলার মাটি থেকেই বিভিন্ন সময়ে উঠে আসে নবজাগরণের ডাক’। শুধুতাই নয় তিনি আরও বলেন, ‘ বিশ্বের কোনও শক্তি বাংলার পুনরুত্থান আটকাতে পারবে না। ‘

দেখুন অন্য খবর